Nos Frater Rainaldus humilis Abbas Reomaensis, totúsque eiusdem loci Conuentus, notum facimus omnibus præsentes litteras inspecturis, quòd nos dedimus  liberaliter concessimus Pariseto nato de Ciuitate Lingonensi domum illam quam tenebat Dominus Barengerius, qui erat Curatus de Birreia, sibi  Agneti vxori suæ,  hæredibus suis iure hæreditario in perpetuum possidendam. Dictus verò Parisetus spontaneus dedit,  concessit se pro homine libero Ecclesiæ nostræ Reomaensi,  ipse,  hæredes sui erunt homines liberi nostri Conuentus pro quinque solidis Diuionensibus nobis annuatim in festo S. Remigij ab eisdem persoluendis. Ita quòd nos, vel successores nostri vltrà quàm dictos quinque solidos ab ipsis non poterimus per exactionem aliquam reclamare. Imò tenemur ipsos, tanquam liberos homines nostri Conuentus aduersùs omnes homines pro posse nostro, defendere, manutenere,  bona fide garantire. Quod vt ratum permaneat,  firmum pręsentibus litteris sigilla nostra fecimus apponi. Actum est hoc anno Domini millesimo ducentesimo quadragesimo-tertio, mense Septembri.